Cool Art 2018 | Fundació Josep Carreras contra la Leucèmia
El millor art contra la leucèmia a La Garrotxa!
7 de juliol de 2018Mieres, Girona
Un any més, torna la Casica Cool Art 2018...! 🏠🎨🖼
En aquest entorn de gran bellesa, envoltat de muntanyes, tranquil·litat i calma, on les flors i els arbres ens brinden color i harmonia està situada La Casica de l'Obrador.
Al poble de Mieres, a La Garrotxa, es troba el Centre de Psicologia i Salut on la seva directora Maria del Mar Garcia, amant de l'art i la pintura, acull un cop l'any una selecció d'artistes nacionals i internacionals en una jornada de germanor on es manifesta el desig de ser solidari.
Fa 6 anys es va gestar aquest projecte que amb el temps s'ha consolidat com una trobada anual amb gran participació d'artistes que fan que els assistents gaudeixin d'una deliciosa vetllada lúdica i cultural.
El 7 de juliol es donaran la mà la pintura i la solidaritat, on la naturalesa acollirà amb harmonia les obres dels autors que presentaran pintures i escultures exposades a l'exterior.
Els assistents gaudiran d'una jornada artística amb una vetllada gastronòmica i música en directe i alhora podran aportar el seu granet de sorra a través de les subhastes que aniran a benefici de la nostra Fundació. 🥂🎉
Assegura't de reservar la teva plaça a l'esdeveniment de l'estiu!
📃Programació
⚛ 10 h: Recepció d'artistes a la plaça de l'Ajuntament de Mieres
⚛ 10.15 h: "Plein air" pels voltants de Mieres i la Casica
⚛ 13 h: Recepció d'artistes a l'Ajuntament de Mieres i petit refrigeri
⚛ 14 h: Dinar entre amics a la Casica de l'Obrador
⚛ 17.30 h: Inauguració Casica Cool Arts. Homenatge a l'artista Fermí Colomer. Presentació de la Fundació Josep Carreras
⚛ 18.30 h: Recorregut d'art pels exteriors i interiors
⚛ 19 h: Subhasta benèfica
⚛ 20.30 h: Música en viu, recepció del sopar
⚛ 21 h: Sopar gastronòmic amenitzat per Blau 7 i Vitali Karpov
Gràcies de nou per ser #imparablescontralaleucèmia! 💪💪
Pàgina web actualitzada 25/06/2018 15:53:38